**FAU-møte, Lurahammaren Ungdomsskole**

**Dato: 13. mai kl. 19:00 - 20:00 Referent: Bente Birkedal**

**Til stede:**

8A: Dag Tore 9A: Morten 10A: -

8B: Stine Mari 9B: Britt Karin 10B: -

8C: - 9C: Linn 10C: Elisabeth

8D: Kristina 9D: Bente

ADM: Hanne, konstituert rektor

**SAKER:**

* **Nytt fra rektor:**
* Eksamensforberedelser er i gang. Mye å holde styr på, men årets 10-trinns kull er lite, så det går fint. Det brukes eksterne sensorer fra andre ungdomsskoler i Sandnesskolen under eksamen. På samme måte er lærere på Lurahammaren sensorer hos andre skoler i eksamensperioden.
	+ Det trekkes fag til skriftlig eksamen fredag 16/5.
	+ Det trekkes kandidater og fag til muntlig eksamen onsdag 11/6.
* Det må lyses ut en lærerstilling på ny, da en lærer som hadde takket ja til stilling hadde takket ja til en annen stilling.
* Neste års 8. trinn er på 3 klasser, samme som årets 10. trinn som går ut. 8. trinn får vite sine nye klasser på fredag.
* Skolen skal males utvendig i sommer.
* **Status nyttårsballet 2026**
	+ Søkt om å leie begge haller fredag 16. januar 2026.
* **Status 10-klasse vitnemålsutdeling 19. juni**
	+ Sendt ut info til 9. trinn i dag med oppgaver knyttet til avviklingen.
	+ Klassekontaktene skaffer kandidater fra hver klasse - og formidler dette til rektor.
	+ Prøver å skaffe innslag fra elevene, men det er ikke lett. Mange ungdommer oppleves mer sjenerte enn tidligere - eller rett og slett litt redde for å drite seg ut…
* **Status 17.mai**
	+ Faner og flagg oppbevares på Sandnes Læringssenter der FAU-leder jobber.
	+ Stine Mari og Bente henter disse og bringer dem til skolen som står oppstilt på plass nummer 10 i god tid før avmarsj.
	+ Noen (elever/lærere etc) hjelper til med å bære dette tilbake til Sandnes Læringssenter etter barnetoget. Fanene fraktes tilbake til Lura sammen med Lura IL sine faner etter folketoget. Bente tar ansvar for dette.

* **Eventueltsaker:**
* **FAU neste år - disse sitter videre (med mindre noen protesterer):**
	+ Morten - neste års 10A
	+ Dag Tore - neste års 9A + Mariann Bærland sitter videre som vara
	+ Lærer Live har gjort det på en god måte i 9B(neste års 10B) - og har allerede avklart klassekontakter for denne klassen neste år. Men ingen har meldt seg til FAU… Likevel - denne malen kan tas i bruk i flere klasser for å avklare roller FØR foreldremøtene.

***Viktig budskap å få fram om FAU:***

*Det er langt færre saker på ungdomsskolen enn barneskolen. Kun juleball/nyttårsball er litt krevende - men her er det gode rutiner som ligger klare. Viktig å formidle dette til potensielle FAU-kandidater.*

**Søknad om midler**

Vi har søkt om støtte til ballbingen (oppfriskning) fra Sparebankstiftelsen SR-Bank. Denne søknaden ble dessverre avslått. Viktig at neste års FAU ser på potensielle stiftelser vi kan søke om midler til støtte fra. Kan gjerne også ha en idédugnad om flere ting å søke på.

*Innspill fra Elevrådet som kom i SU-møtet (etter FAU-møtet) Elevrådet har søkt om BUKS-midler for å lage en treningsløype utenfor skolen (stor søknad) Fikk dessverre ikke tildelt midler til dette.* ***Elevrådet ønsker et tettere samarbeid med FAU om framtidige søknader.*** *Viktig at neste års FAU tar dette til etterretning og får Elevrådet på banen tidlig i prosessen.*

**Takk for samarbeidet.**

Dette var skoleårets siste FAU-møte. Jeg vil gjerne benytte anledningen til å takke for et godt samarbeid - og en super innsats gjennom skoleåret 24/25.

Vennlig hilsen

Bente Birkedal, avtroppende FAU-leder